刘晨阮肇误入桃源・随煞尾
作者：王子一
朝代：元

paragraphs: 色笼葱光潋滟，山环水绕天台洞。
势周旋，形曲折，虎踞龙盘仙子宫。
本意闲寻采药翁，谁想桃源一径通。
谩叹人生似转蓬，犹恐相逢是梦中。
月满兰房夜未扃，人在珠帘第几重。
结煞同心心已同，绾就合欢欢正浓。
焚尽金炉宝篆空，烧罢银台烛影红。
身在天台花树丛，梦入阳台云雨踪。
准备着凤枕鸳衾玉人共，成就了年少风流志诚种。
(同下)。